**ব্রোমাইড** একটি রাসায়নিক যৌগ যাতে একটি ব্রোমাইড আয়ন বা লিগ্যান্ড রয়েছে।  এটি −১ (Br−) আধান সহ আয়নিত একটি ব্রোমাইড পরমাণু। যেমন সিজিয়াম ব্রোমাইডে সিজিয়াম ধনাত্মক আয়ন (Cs+) বৈদ্যুতিকভাবে আকর্ষিত হতে পারে ব্রোমাইড অ্যানায়ন (Br−) এর প্রতি। ফলে বৈদ্যুতিকভাবে নিরপেক্ষ আয়নিক যৌগ CsBr গঠিত হয়। সালফার ডাইব্রোমাইড (SBr2) এর মতো সমযোজী যৌগে "ব্রোমাইড" শব্দটি একটি ব্রোমিন পরমাণুকেও বোঝাতে পারে যার জারণ সংখ্যা -১।

প্রাকৃতিক উপস্থিতি
------------------

ব্রোমাইড সাধারণত সমুদ্রের জল (৩৫ পিএসইউ) -এ থাকে যা ঘনত্বে প্রায় ৬৫ mg/L এবং তা সমস্ত দ্রবীভূত লবণ এর প্রায় ০.২%। সামুদ্রিক খাদ্য এবং গভীর সামুদ্রিক উদ্ভিদে সাধারণত উচ্চ মাত্রায় ব্রোমাইড থাকে এবং জমি থেকে প্রাপ্ত খাদ্যে তার পরিমাণের বিভিন্নতা থাকে। ব্রোমারগ্যারিট - প্রাকৃতিক, স্ফটিকাকার সিলভার ব্রোমাইড - বর্তমানে প্রচলিত ব্রোমাইড খনিজ হিসাবে পরিচিত। তবে এটি এখনও খুব বিরল। সিলভার বা রৌপ্য ছাড়াও ব্রোমাইড কখনও কখনও পারদ এবং তামার খনিজের সাথে যুক্ত অবস্থাতেও পাওয়া যায়।

রসায়ন
------

ব্রোমাইড আয়ন পরীক্ষা করার জন্য অতিরিক্ত লঘু HNO3 তে পাতলা জলীয় AgNO3 দ্রবণ যোগ করা যায়। ক্রিমের আকারে সিলভার ব্রোমাইড অধক্ষিপ্ত হয় যার দ্বারা ব্রোমাইডের অস্তিত্বের সত্যতা নিশ্চিত হওয়া যায়।

চিকিৎসায় ব্যবহার
-----------------

মূল নিবন্ধ: পটাশিয়াম ব্রোমাইড
ব্রোমাইড যৌগ বিশেষ করে পটাশিয়াম ব্রোমাইড ১৯ এবং ২০ শতকের গোড়ার দিকে উত্তেজনা-প্রশমনকারী বা ঘুমের ওষুধ হিসাবে প্রায়ই ব্যবহৃত হত। যুক্তরাষ্ট্রে ওষুধ বিক্রির কাউন্টার থেকেই উত্তেজনা-প্রশমন এবং মাথা ব্যথার প্রতিকারে (যেমন ব্রোমো-সেল্টজার) ব্যবহার করার জন্য ১৯৭৫ পর্যন্ত প্রসারিত ছিল। তারপর দীর্ঘস্থায়ী বিষক্রিয়ার কারণে ব্রোমাইডকে উপাদান হিসাবে প্রত্যাহার করা হয়।

"ব্রোমাইড" শব্দটির এই ব্যবহার চলিত সংজ্ঞা বোরিং (boring) গতানুগতিক অর্থে চালু হয়েছে। কিছুটা প্রচলিত জ্ঞান এ প্রশংসনীয় বাক্য বা মৌখিক উত্তেজনা-প্রশমক হিসাবেও ব্যবহৃত হয়েছে।

ব্রোমাইড আয়ন মৃগীপ্রতিরোধী এবং ব্রোমাইড লবণ এখনও বিশেষ করে পশুচিকিৎসার ওষুধে ব্যবহৃত হয়। ব্রোমাইড আয়ন কিডনি দ্বারা নিষ্কাশিত হয়। মানবদেহে ব্রোমাইডের অর্ধ-জীবন (১২ দিন) অনেকগুলি ফার্মাসিউটিক্যালের ক্ষেত্রে দীর্ঘ সময়ে মাত্রা সামঞ্জস্য করা কঠিন হয়ে পড়ে (একটি নতুন মাত্রাকে ভারসাম্য অর্জন করতে কয়েক মাস প্রয়োজন হতে পারে)। সেরিব্রোস্পাইনাল ফ্লুইড এ ব্রোমাইড আয়নের ঘনত্ব রক্তের মধ্যে প্রায় ৩০% এবং শরীরের ক্লোরাইড গ্রহণ এবং বিপাকে এর গভীর প্রভাব দেখা যায়।

যেহেতু মার্কিন যুক্তরাষ্ট্রে এখনও ব্রোমাইড পশুচিকিৎসার ওষুধে (বিশেষ করে কুকুরের খিঁচুনির প্রতিকারের জন্য) ব্যবহৃত হয়। তাই পশুচিকিৎসাগত পরীক্ষাগারগুলিতে নিয়মিত রক্তে ব্রোমাইডের মাত্রা পরিমাপ করতে হয়। যাইহোক মার্কিন যুক্তরাষ্ট্রে এটি মানব চিকিৎসায় প্রচলিত পরীক্ষা নয়। যেহেতু ব্রোমাইডের জন্য কোনও এফডিএ-অনুমোদিত ব্যবহার নেই এবং (যেমন উল্লেখ করা হয়েছে) এটি বিক্রির জন্য দোকানে কাউন্টারও থাকে না। যেখানে এখনও ব্রোমাইড মানুষের মৃগীরোগের চিকিৎসায় ব্যবহার করা হয় সেখানে জার্মানির মতো ইউরোপীয় দেশগুলিতে ভেষজ ব্রোমাইডের মাত্রা পরিমাপ করা হয়।

ব্রোমাইড থেকে দীর্ঘস্থায়ী বিষক্রিয়ার ফলে একাধিক স্নায়বিক লক্ষণ সহ ব্রোমিজম হতে পারে। ব্রোমাইড বিষাক্ততায় ত্বকের এক ধরনের ক্ষতি হতে পারে।

লিথিয়াম ব্রোমাইড ১৯০০ এর দশকের গোড়ার দিকে ঘুমের ওষুধ হিসাবে ব্যবহৃত হত। সম্ভবত এটি নিরাপদ এবং আরও দক্ষ ঘুমের ওষুধ হিসাবে (বিশেষ করে বার্বিটুয়েট্রেস) ক্রমবর্ধমান জনপ্রিয়তায় ঘটেছিল। তবে ১৯৪০ এর দশকে যখন কিছু হৃদরোগী লবণের বিকল্প হিসাবে ব্যবহার করার পরে মারা যান তখন এটির অনাদর শুরু হয় (দেখুন লিথিয়াম ক্লোরাইড)।  লিথিয়াম কার্বোনেট এবং লিথিয়াম ক্লোরাইড এর মতো এটি বাইপোলার ডিসঅর্ডার চিকিৎসায় ব্যবহৃত হত।

বলা হয় যে প্রথম বিশ্বযুদ্ধের সময় ব্রিটিশ সৈন্যদের যৌন আবেগ রোধ করতে ব্রোমাইড দেওয়া হয়েছিল। তবে কোনও কাগজপত্রে এর সমর্থন মেলে না। এটি লোকমুখের প্রচার মাত্র। কারণ ব্রোমাইডের ঝিমুনি প্রভাব সামরিক কর্মক্ষমতা বাধাগ্রস্ত করতে পারত। লর্ড ডানসানি একজন নাবিককে তাঁর *ফেম অ্যান্ড দ্য পোয়েট* (১৯১৯) নাটকে স্নায়বিক ক্লান্তি ও অতিরিক্ত কাজ করার জন্য সেডাটিভ হিসাবে ব্রোমাইড দেওয়ার কথা উল্লেখ করেছেন। 

আরও দৃঢ় প্রতিবেদন রয়েছে যে হলোকাস্টের সময় কয়েকটি কনসেনট্রেশন শিবিরে পরিবেশন করা খাবারে ব্রোমাইড ব্যবহার করা হত। স্পষ্টতই রাসায়নিকভাবে অভ্যন্তরীণ প্রতিরোধ গড়ার এবং মহিলাদের ঋতুস্রাব রোধ করার প্রয়াসে এটি করা হয়েছিল।

জীববিজ্ঞানে
-----------

একটি সমীক্ষা অনুসারে কোলাজেন IV সালফিলিমাইন ক্রসলিংকের পারঅক্সিডাসিন অনুঘটণে ব্রোমিন (ব্রোমাইড হিসাবে) একটি প্রয়োজনীয় কোফ্যাক্টর রূপে কাজ করে। এটি অনুবাদ-পরবর্তী পরিবর্তন সমস্ত প্রাণীর মধ্যে ঘটে এবং মানুষের জন্য ব্রোমিন একটি প্রয়োজনীয় ট্রেস উপাদান। 

ইওসিনোফিল (গ্রানুলোসাইট শ্রেণীর শ্বেত রক্তকণিকা যা বহু কোষীয় পরজীবীদের মোকাবিলা করার জন্য বিশেষভাবে দায়ী) এর ব্রোমাইডের প্রয়োজন হয়। হাইপোব্রোমাইট এর ক্রিয়া দ্বারা অ্যান্টিপ্যারাসিটিক ব্রোমিনেটিং যৌগ তৈরি করতে এটি ব্যবহার করে ইওসিনোফিল পারঅক্সিডেজ একটি হ্যালোপারঅক্সিডেজ উৎসেচক উৎপাদন করে যা ক্লোরাইড ব্যবহার করতে সক্ষম হয়। তবে যখন পাওয়া যায় কেবল তখনই পছন্দসইভাবে ব্রোমাইড ব্যবহার করে।  কোলাজেন চতুর্থ (IV ) উৎপাদনের ক্ষেত্রে ভূমিকা এবং শরীরে ইওসিনোফিলের আনুষঙ্গীক ব্যবহার ছাড়াও প্রাণী দেহের জন্যও ব্রোমাইড প্রয়োজনীয়। তবে মাটির উদ্ভিদ ব্রোমাইড ব্যবহার করে না।

তথ্যসূত্র
---------

1. ↑  "Bromide – PubChem Public Chemical Database"। *The PubChem Project*। USA: National Center for Biotechnology Information। ২০১২-১১-০৩ তারিখে মূল থেকে আর্কাইভ করা।
2. ↑  "Mindat.org - Mines, Minerals and More"। *www.mindat.org*। ২ মার্চ ২০০১ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৮।
3. ↑  Adams, Samuel Hopkins (১৯০৫)। *The Great American fraud*। Press of the American Medical Association। .
4. ↑  "the definition of bromide"। *Dictionary.com*। ২৪ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৬।
5. ↑  Goodman, L. S. and Gilman, A. (eds.) (1970) "Hypnotics and Sedatives", p. 121 in Chapter 10 in *The Biological Basis of Therapeutics*, Fourth Edition, The MacMillan Co. London.
6. ↑  Bipolar disorder. webmd.com
7. ↑  Tanaka, Yuki (2002) *Japan's Comfort Women: Sexual slavery and prostitution during World War II and the US Occupation*, Routledge, p. 175. আইএসবিএন ০৪১৫১৯৪০০৮.
8. ↑  Lord Dunsany (আগস্ট ১৯১৯)। "Fame and the Poet"। *The Atlantic Monthly*: 175–183। ২০১৫-১২-২২ তারিখে মূল থেকে আর্কাইভ করা।
9. ↑  Jackson, "The Coming of Age" in Women and the Holocaust, eds Rittter & Roth, p. 80.
10. ↑  McCall AS, Cummings CF, Bhave G, Vanacore R, Page-McCaw A, Hudson BG (২০১৪)। "Bromine Is an Essential Trace Element for Assembly of Collagen IV Scaffolds in Tissue Development and Architecture"। *Cell*। **157** (6): 1380–92। ডিওআই:10.1016/j.cell.2014.05.009। পিএমআইডি 24906154। পিএমসি 4144415 অবাধে প্রবেশযোগ্য।
11. ↑  Mayeno, AN; Curran, AJ; Roberts, RL; Foote, CS (১৯৮৯)। "Eosinophils preferentially use bromide to generate halogenating agents"। *The Journal of Biological Chemistry*। **264** (10): 5660–8। পিএমআইডি 2538427।